**DEZINFEKSIYA KAMERALARI**

**PLAN**

1. Dezinfeksiya kameraları haqqında anlayış
2. Buxar dezinfeksiya kameraları
3. Buxar-formalin kameraları
4. İsti-hava dezinfeksiya kameraları
5. Dezinfeksiya kameralarının işinə nəzarət

 **Dezinfeksiya kameraları**

Dezinfeksiyanın və dezinseksiyanın kamera üsulu yoluxuсu xəstələrin paltarlarının (xəz və dəri əşyalar da daxil edilməklə) və yataq ləvazimatlarının işlənməsi üçün istifadə olunur. Rayon dezinfeksiya stansiyalarının kamera dezinfeksiya şöbəsi, yoluxuju xəstəxanalar, həmçinin çoxprofilli xəstəxanalar və doğum evləri zavod üsulu ilə hazırlanmış dezinfeksiya kameraları ilə təсhiz edilmişdir. Oсaqların yekun dezinfeksiyasında yoluxuсu xəstələrin əşyaları, bütün stasionarlarda evə yazılan xəstələrin hamısının yataq ləvazimatları kamera işlənməsinə məruz qalır.

Epidemik ocaqda dezinfeksiya və dezinseksiya apardıqda əşyaların bir qismi öz keyfiyyətini itirir və axıra kimi zərərsizləşdirilmir. Bunula əlaqədar olaraq xüsusi qurğulardan - dezinseksiya quru buxar, quru isti hava, kimyəvi maddələr (əksərən formalin) və ya onların kombimasiyası vasitəsilə aparılır. Buna uyğun olaraq buxar formalin, quru hava və qaz kameralarından istifadə edilir. Epidemik ocaqda kameralarda çox vaxt geyim paltarı, yatacaq avadanlığı və s. eləcə də bəzi sənaye xammalları (yun, tullantı, donuz tükü və s.) dezinfeksiya edilir.

 Dezinfeksiya kameraları - xüsusi quraşdırılan aparatlardır. Burada fiziki (su buxarı, buxar-qaz qarışığı, isti quru hava), kimyəvi (formaldehid və s.) və ya eyni vaxtda bu dezinfeksiyaedici preparatlarla birgə təsir etməklə müxtəlif əşyalar zərərsizləşdirilir, həmçinin həşəratlar da məhv edilir. Qarşıya qoyulan məqsəddən asılı olaraq kameralar 2 yerə bölünür: dezinfeksiya və dezinseksiya kameraları. Kamera dezinfeksiyasına o əşyalar məruz qalır ki, onları qaynatma, islatma (kimyəvi preparatlarla) və ya digər yollarla zərərsizləşdirmək mümkün deyildir. Bunlar: üst geyim, yataq ləvazimatı (balınc, matras, ədyal), xalçalar, sarğı materialı, yun, dəri, süni parçadan hazırlanan əşyalar, kitablar, sənədlər, tullantı xammalı və s.

 Zərərsizləşdirmə zamanı işlədilən vasitələrdən asılı olaraq, kameraların bir neçə tipi ayırd edilir. Onlardan əsası buxar kamerasıdır: burada zərərsizləşdirmə doymuş su buxarı ilə aparılır. Buxar-formalin kameralarında isə buxar-formaldehid qarışığı və rütubətli qızdırılmış hava; quru-hava kameralarında (isti) qızdırılmış quru hava təsiredici agentdir. Texniki quruluşuna görə dezinfeksiya kameraları stasionar və hərəki olurlar. Hərəki kameralar öz növbəsində qoşqulu (avtomaşınlara qoşulur) və mütəhərrik - avtodezkameralara (avtomobillər istifadə olunur) bölünür.

Müxtəlif şəraitdə istifadə edildiyindən kameralar müxtəlif həcmli stasionar, mütəhərrik sökülüb - quraşdırılan variantlarda hazırlanır.

Kameralarda dezinfeksiyanın keyfiyyətinə nəzarət etmək üçün test obyektlərdən (müəyyən mikrobların kulturası ilə hopdurulmyş kağız) istifadə edilir. Onları kameranın 15-20 nöqtəsində yerləşdirirlər, dezinfeksiya qurtarandan sonra çıxarıb ətli - peptonlu bulyona əkdikdən sonra termostata qoyurlar. 1 gün ərzində bulyonda mikrob inkişaf etmirsə dezinfeksiya keyfiyyətli hesab edilir.

 Dezinfeksiya kameraları infeksion və somatik xəstəxanalarda, doğum evləri, sanitar-buraxıcı məntəqələrdə və s. quraşdırılır. Həmçinin, bir sıra tibb müəssisələrində ehtiyac yarandıqda infeksion xəstələrin qəbulu, xəstəxanadaxili infeksiyaların yaranması, palatalarda xəstələrin dəyişdirilməsi, dövri aparılan dezinfeksiya zamanı yuxarıda göstərilən əşyalar zərərsizləşdirilir.

 Dezinfeksiya kameralarını xüsusi otaqlarda quraşdırırlar, bu zaman otaq arakəsmə ilə 2 izolyasiya olunmuş hissələrə bölünür. Arakəsmədə kamera elə quraşdırılır ki, onun qapıları ayrı-ayrı hissələrə açılır. Əşyaların qəbul olunduğu və dezinfeksiya kameralarına yükləndiyi otağın hissəsi - yükləmə və ya çirkli hissə adlanır, digər hissə, yəni kameradan zərərsizləşdirilmiş əşyaların boşaldıldığı hissə - yükboşaldılan və ya təmiz sahə adlanır. Sonuncuda kameranın işinə nəzarət etməyə imkan verən ventillər, termometrlər və digər cihazlar vardır.

 Kameranın işə hazırlanması və dezinfeksiya seansı aşağıdakı mərhələlərdən ibarətdir: əşyaların çeşidlənməsi və kameraya yüklənməsi - 5-10 dəq, kameranın əvvəlcədən qızdırılması (buxar və buxar-formalin) və əşyaların qurudulması (isti-hava kameraları) -10-15 dəq, temperaturun artırılması (buxar kameralarında isə həmçinin təzyiqin) -10-15 dəq, buxar-formalin metodunda kameraya formalde-hidin yeridilməsi - 3-10 dəq, ekspozisiya (təsir müddəti) - 10 dəqiqədən - 4 saata qədər, kamerada təzyiqin normal səviyyəyə qədər endirilməsi (buxar kameralarında) -2-10 dəq, formalinin neytrallaşdırılması (buxar-formalin meto-dunda) və kameranın əşyalarla birgə havasının dəyişdirilməsi - 10-40 dəq, əşyaların boşaldılması - 5-10 dəqiqə.

 Stasionar tipli dezinfeksiya kameralarına qulluq edərkən otağın hər iki hissəsində müxtəlif heyət işləyir, bu zaman onların bir hissədən digərinə keçməsi qadağan edilir. Belə kameralara bir nəfər tərəfindən xidmət olunduqda o, əşyaları yüklədikdən sonra təmiz hissəyə keçdikdə geydiyi xələti, ləçəyi çıxarmalı və kameraya yerləşdirməli, sonra əllərini sabunla diqqətlə yumalı və təmiz xüsusi geyim geyməlidir.

 Hərəki dezinfeksiya-duş qurğularında əsasən eyni vaxtda həm insanların yuyunması, həm də onların əşyalarının dezinfeksiyası (kombinəolunmuş sanitar işləmə) aparılır. İnsanların kombinəolunmuş sanitar işləməsini qruplar şəklində həyata keçirirlər. Eyni vaxtda sanitar işləmədən keçən insanların sayı və zərərsizləşdirilən əşyaların komplekti əsasən su mənbəyində olan suyun temperaturundan və buxar qazanının buxar hasiletmə imkanından asılıdır. Ona görə də, sanitar işləmə o zaman həyata keçirilir ki, kameranın işi yaxşı tənzimlənmişdir və buxarın təzyiqi yolverilən həddədir.

**BUXAR DEZINFEKSIYA KAMERALARI (BDK)**

 BDK silindr formasındadır: təsiredici agent təzyiq altında yuxarıdan verilən (havanı sıxışdırmaq üçün) buxardır. Onlarda dezinfeksiya doymuş buxarla normal atmosfer təzyiqində (t=1000C) və ya yüksək - 0,2-0,5 atm. təzyiq altında (t=104-1110C) aparılır. Buxarla dezinfeksiya (dezinseksiya) kameralarında müxtəlif çeşiddə geyim əşyaları, yataq ləvazimatı, yumşaq mebelüstü əşyalar (plet, divanüstü və s.), təsərrüfat və məişət əşyaları (əsasən buxarın təsirindən korlanmayan) zərərsizləşdirilir. Dəri, rezin, məxmər, ipək məmülatları korlandıqları üçün bu kameralarda dezinfeksiya olunmurlar .

 Xüsusi təhlükəli infeksiyaların törədiciləri ilə çirklənmiş paltar, ayaqqabı və digər obyektlərin dezinfeksiyası qüvvədə olan «Taun, vəba, manqo, meloidoz, təbii çiçək, qarayara, tulyaremiya, bruselyoz törədiciləri ilə yoluxmuş və ya çirklənmə ehtimalı olan materialla təmas zamanı əksepidemik iş recimi üzrə təlimat»a əməl etməklə həyata keçirilir.

 1892-ci ildə S.E.Krupin axar buxarla təzyiq altında işləyən kameralar quraşdırdı. Demək olar ki, heç bir dəyişiklik edilmədən hazırda da bu kamera işlədilir və «Krupin sistemli dezinfeksiya buxar kamerası» adlanır (KDP-3). Sənayedə 27 sm3 həcmdə Krupin kameraları istehsal edilir ki, bunlar diametri 240 sm olan horizontal yerləşmiş silindrdən ibarətdir.

 Kamera silindrin baş tərəfində yerləşdirilmiş 2 qapı ilə təchiz olunmuşdur. Qapılar rezin ara qat və vintvarı sıxıjıların köməyi ilə mərkəzi cəftəni salmaqla hermetik bağlanır. Kameranın daxilində yerdəyişən arabajıq var, orada əşyalar asılmışdır. Əşyaları yüklədikdə o, yüklənmə şöbəsinə çəkilir, onları boşaltdıqda isə yükboşaltma (təmiz) şöbəsinə hərəkət etdirilir. Kameranın aşağı hissəsində arabacığın altında hamar borular şəklində qızdırıjı cihaz yerləşmişdir. Arabacığın üzəri nazik polad lövhədən ibarət zontla tamam örtülmüşdür ki, bu da əşyalara kondensiya suyunun düşməməsi və buxarın təsirindən qorunması üçündür. Buxar dezinfeksiya kamearlarında paltarlar asılı vəziyyətdə, yataq ləvazimatları isə üst-üstə yerləşdirilir.

 Buxarın və rütubətin kameradan çıxarılması və əşyaların boşaldılması üçün onun üzərində buxar ecektoru quraşdırılmışdır. Ejektor borular vasitəsilə kamera, buxar mənbəyi və atmosferlə əlaqələndirilir. Dezinfeksiya vaxtı kameraya buxar və ya hava daxil olmur, ona görə də orada təzyiq atmosfer təzyiqindən də aşağı düşür. Bu zaman kameranın qapısını açmaq olmaz, bu məqsədlə oraya əvvəlcə təzyiqi bərabərləşdirmək üçün hava verilməlidir. Kamera nəzarət-ölçü və qoruyucu klapan və monometrlərlə təchiz edilmişdir.

 Əşyaların buxar metodu ilə zərərsizləşdirilməsinin bəzi çatmamazlıqları vardır:

- xəz, dəri və bəzi sintetik əşyalar tam zərərsizləşdirilmir;

- pambıq-parça və yun paltarların dözümlülüyü aşağı düşür;

- davamsız rənglərlə boyanmış parçalar rəngsizləşir;

- yun əşyalar qatlanmış vəziyyətdə qoyulduqda ütülənməyən qatlar əmələ gəlir;

- parçaların korlanması (yığılması) baş verir.

 Bununla belə, buxar-hava metodu praktikada müvəffəqiyyətlə tətbiq olunur və iqtisadi cəhətdən daha sərfəli olan buxar-formalin (buxar-hava) kameralarına üstünlük verilir. Hazırda Krupin kameraları buraxılır ki, onlar da buxar-formalin metodu ilə dezinfeksiya aparmağa uyğunlaşdırılmışdır.

**BUXAR-FORMALIN KAMERALARI**

 Bu kameralarda buxar-formalin və ya buxar-hava metodu ilə müxtəlif əşyalar: geyim, yataq ləvazimatı, yumşaq inventar, dəri və xəz məmulatları, sintetik materiallar, məxmər, ipək, sənaye xammalı (yun) və s. zərərsizləşdirilir.

 Buxar-formalin metodunda təsiredici agent – buxar-hava qarışığı qaz-formaldehidlə birgə t=420-590C arasında (xarici termometrə görə) təsir etməklə aparılır.

 Buxar-hava metodunda təsiredici agent-nəmləşdirilmiş isti havadır (buxar-hava qarışığı). Dezinfeksiya 80-970C, dezinseksiya 49-570C və 800C temperaturda aparılır. Buxar-formalin və buxar-hava metodu ilə işlədikdə nisbi rütubət 80%-dən yüksək olmalıdır. Nisbi rütubətin təyin edilməsi üçün kamera 2 termometrlə - quru və yaş (avqust psixrometri) ilə təchiz olunmuşdur. Onların göstəricilərinin müqayisəsi ilə kamerada nisbi rütubət müəyyən edilir. Yaş və quru termometrin göstəricilərindəki fərqlər 40C–dən kiçik olduqda nisbi rütubəti norma hüdudunda hesab etmək lazımdır.

 Buxar-formalin metodu ilə 600C və yüksək temperaturda (xarici termometr üzrə) korlanan əşyalar - dəri, xəz, sintetik, rezin məmulatlar, ayaqqabı zərərsizləşdirilir. Əşyaları xüsusi tutacaqlarda kameraya yerləşdirirlər, bu zaman onlar bir-birinə toxunmamalıdır; buxar-hava metodunda isə əşyaları adi asılqanlarda asırlar.

 Buxar-hava metodunda 600C və yüksək (xarici termometrlə) temperaturda korlanmayan əşyalar: yun, pambıq-parça, klyonka, məxmər, təbii ipək, kapron, həmçinin ədyal, balınj və matraslar zərərsizləşdirilir. Buxar-hava qarışığı ilə kətan (pambıq) parça və yun əşyaların dezinseksiyası - 80-900C, dəri və xəz məmulatlarının - 49-510C-də aparılır.

 Beləliklə, buxar-formalin metodunda 3 amil: buxar, hava, formaldehid təsir göstərir. Kamerada əsas istilik daşıyan - buxardır, əşyaları verilən temperatura qədər qızdıraraq kimyəvi maddə - formaldehidlə zərərsizləşdirirlər. Buxar-formalin kameralarında əşyalar qeyri-bərabər qızdırılır, temperatur fərqi şaquli və üfqi vəziyyətlərin ayrı-ayrı nöqtələrində 2-30 hüdudlarında, maksimum 4-500С arasında dəyişir. Bu zaman əşyalarda temperatur xarici termometrin göstəricisindən 5-700C yüksək olur.

 Hazırda müxtəlif model stasionar buxar-formalin kameraları buraxılır: CNİDİ konstruksiyalı elektriklə qızdırılan - KDFE-2 və odla qızdırılan - KDFO-2. Bu kameraların əsas xüsusiyyəti – buxar əmələgətirmənin tətbiqidir, o, bilavasitə kameranın içərisində quraşdırılır; digər xüsusiyyəti isə formalinin buxarlandırılmasıdır (püskürdülmənin əvəzinə).

 Stasionar tipdən başqa, sənayedə bir sıra hərəki buxar-formalin kameraları istehsal edilir: UD-2-A avtomobildə quraşdırılır, duşlu dezinfeksiya kamerası (DDP-2) qoşqusu olan avtomobildə yerləşdirilir. Hərəki kameraların qızdırılması üçün həm maye (dizel), həm də bərk yanacaq (odun, kömür, torf) işlədilir.

 Buxar-formalin kameraları xüsusi kameralardan, buxar qızdırıcısından (qazan, tiyan), formalinin buxarlandırılması və ya püskürdülməsi üçün qurğudan, ölçü cihazlarından ibarətdir. Buxar kameraya aşağıdan, perforativ borulardan verilir, ekspozisiya qurtardıqdan sonra formalin naşatır spirti ilə neytrallaşdırılır ki, o da formalin kimi kameraya səpələnmiş halda verilir.

**İSTI-HAVA DEZINFEKSIYA KAMERALARI**

 Onlar sadə və təkmilləşdirilmiş olurlar. Sadə-kameralarda az hərəkətli isti hava vasitəsilə işləmə aparılır. Təkmilləşdirilmiş kameralarda hərəki isti hava tətbiq olunur. İsti-hava kameraları adətən 2 qapısı olan düzbucaqlı kameradan ibarətdir. Hər bir kamera xüsusi kamera, qızdırıcı cihaz, qoruyucu ekran və şəbəkə-ventilyasiya üçün nəzərdə tutulmuş, əşyaların asılması üçün qurğu və termometrlə təchiz olunmuşdur.

 İsti-hava kameralarında əsasən geyim və yataq ləvazimatı dezinseksiya edilir. Bu kameralarda sellüloid və plastmasdan hazırlanmış əşyalar, pis işlənmiş dəri, müşəmbə və rezin əljəklərin zərərsizləşdirilməsi məqsədəuyğun deyildir, çünki onlar yüksək temperaturun təsirindən korlana bilirlər.

 Yükləmə norması kameranın faydalı sahəsinin 1 m2-nə hər biri orta çəki-6 kq olmaqla 5 geyim dəsti və ya 30 kq əşya yüklənə bilər. Kamerada əşyalar xüsusi tutacaqlarda asılır ki, bununla qızdırıcı cihazlarla təmasa yol verilmir.

 Əşyalar yükləndikdən və kamera 800C-yə qədər qızdıqda onun qapısı bağlanılır və əşyalar 10-15 dəq ərzində 45-500C-də qurudulur ki, onun müddəti əşyaların nəmliyindən asılıdır. Əşyalar qurudulduqdan sonra kameranın ventilyasiyası dayandırılır və kameranın daxilində temperatur 800C-yə qədər (xarici termometr üzrə) çatdırılır. Ekspozisiya müddəti bu andan etibarən hesablanır və çəkici-sorucu ventilyasiyanın klapanları yavaş-yavaş açılır, havanın hərəkiliyi təmin olunur. Ümumilikdə ekspozisiya müddəti 20 dəqiqə təşkil edir. Ekspozisiya qurtardıqdan sonra çəkici-sorucu ventilyasiyanın klapanları tamamilə bağlanır, üfürücü və qızdırıcı qapaqlar örtülür, nətijədə kamerada temperatur 40-450C-yə düşür, bundan sonra əşyalar boşaldılır.

**DEZINFEKSIYA KAMERALARININ IŞINƏ NƏZARƏT**

 Bütün yeni quraşdırılmış və ya düzəldilmiş dezinfeksiya kameraları işə salınmazdan əvvəl, habelə istismarda olan kameralar sistematik şəkildə texniki vəziyyətinə və onların işinin düzgün və səmərəli təşkilinə nəzarət etmək məqsədilə yoxlanılmalıdır.

 Kameranın texniki vəziyyətini müəyyən etmək üçün termometr, psixrometr, manometr, ventillər, forsunkalar, qoruyuju klapanlar yoxlanılmalıdır.

 Termiki nəzarətdə maksimal termometrlərdən istifadə edilir. Onları xüsusi kisələrdə 3 horizontal səviyyələrdə: paltarın boyun hissəsində (yuxarı sahə), ciblər (orta sahə) və üst geyimin aşağısına uyğun olan (aşağı) sahədə yerləşdirirlər. Bu səviyyələrin hər birində künjlərdə və mərkəzdə 5 termometrdən az olmayaraq (cəmi 15 ədəd) termometrin qoyulması məqsədəuyğundur.

 Eynianlı termiki və bioloji nəzarət zamanı termometrlərlə birgə test-obyektləri və test-insektləri yerləşdirirlər. Bioloji nəzarət üçün işlədilən testləri bakterioloji laboratoriyalardan xüsusi kisələrdə alırlar. Testlər olan kisəciklər daha böyük kisələrdə yerləşdirilir və onun içərisinə həmçinin termometrlər qoyulur.

 Testlər və termometrlər böyük kisələrə qoyulduqdan sonra onların ağzı bağlanır (kisetdə olduğu kimi bağla çəkilir) və geyim dəstinə ya sanjaqla bərkidilir, ya da cibin içərisinə qoyulur. Əşyaların dezinfeksiyası başa çatdıqdan sonra onlar kameradan boşaldılır, termometr və testlər çıxardılır. Termometrlərin göstərivisini kameraların nəzarət protokolunda qeyd edirlər; testləri isə müayinə üçün laboratoriyaya göndərirlər.

 Dezinfeksiya kameralarının bakterioloji müayinəsində, həmçinin test-obyektlər də (15-dən az olmayaraq) lazımdır. Müxtəlif mikrob növləri ilə çirklənmiş əşyaların dezinfeksiyasının effektivliyinin yoxlanılmasında etalon kimi qızılı stafilokok götürülür, belə ki, onlar istiyə davamlılığına görə bağırsaq çöpünü, hemolitik streptokokları və s. mikrobların vegetativ formalarını üstələyirlər.

**KİÇİK DEZİNFEKSİYA APARATLARI**

 Dezinfeksiyaedici mayeni işlənən səthə eyni bərabərdə yaymaq lazımdır: bu maddə ilə işlənməmiş səthlərdə törədicinin qala biləcəyini nəzərə alaraq maye ilə isladılmamış boş yerlər saxlamaq olmaz.

 Zərərsizləşdirilən sahənin 1m2-nə düşən dezinfeksiyaedici maddənin miqdarı törədicinin davamlılığından, işlənən səthin xarakterindən və onun çirklənmə dərəcəsindən asılıdır. Məsələn, yapışqan boya ilə örtülmüş kələ-kötür səth dezinfeksiyaedici maddəni adsorbsiya edəcəkdir, nəticədə yağlı boya ilə örtülmüş hamar səthdən fərqli olaraq bu məhlulun daha böyük miqdarı tələb olunacaqdır. Çirklənmiş səthlərin də zərərsizləşdirilməsi üçün çox maye sərf edilir. Bu tələblər dezinfeksiyaedici maddələrin püskürdülməsi zamanı mütləq nəzərə alınır.

 Maye dezinfeksiyaedici maddələrin püskürdülməsi məqsədilə müxtəlif aparatlardan istifadə olunur: hidropult, avtomaks, dezinfal .

 Hidropult - əllə hərəkət etdirilən ikiqat təsirli (mayeni sorur və qovur) porşenli nasosdur. Onlar müxtəlif quruluşdadırlar: şlanqlı və vərdənəli. Bunların hər birinin özünəməxsus xüsusiyyətləri vardır. Lakin bu aparatların hamısı sorucu və qovucu porşen nasoslarına malikdirlər.

 Cihaz korpus, porşenli ştok, sorucu və qovucu şarlı klapanlar, sorucu və tullayıcı xortum, sorucu qol və ucunda çiləyici alət olan tullayıcı qol və başqa hissələrdən ibarətdir. Sorucu qolun uzunluğu 1,2 m, tullayıcı qolun uzunuluğu isə 3 m-ə bərabərdir.

 Hidropultun əsas xüsusiyyəti hava kamerasının olmasıdır. Onun köməyi ilə maye eyni həjmdə sürətlə boruya ötürülür.

 Hidropultun iş prinsipi aşağakı qaydadadır:

 sorucu xortum içərisi dezinfeksiyaedici maddə ilə doldurulmuş hər hansı həcmin (vedrənin) içərisinə salınır. Ştok yuxarı hərəkət etdirildikdə korpusun daxilində hava seyrəlir, sahə genişlənir, nəticədə vedrədəki maye sorucu boruya keçir. Ştok aşağı salındıqda isə hidropultun içərisindəki mayeyə təzyiq edilir, nəticədə sorucu qutudakı klapan aşağı düşür və sorucu dəliyi kip bağlayır. Bu, mayenin arxa istiqamətdə yenidən vedrəyə axıb getməsinə mane olur. Korpusdakı təzyiqin artması sayəsində tullayıjı xortumun klapanı açılır və maye ona tərəf axır. Mayenin bir hissəsi tullayıcı şlanqın giriş dəliyinə daxil olur, bir hissəsi isə hava kamerasında yığılır. Ştok yenidən aşağı hərəkət etdirildikdə hava kamerasında olan maye təzyiq nəticəsində tullayıjı şlanqdan bayıra püskürdülür. Bu aparat vasitəsilə dezinfeksiyaedici maddə 3-4 metr hündürlüyə çilənir. Ona görə də, asanlıqla müxtəlif səthləri işləmək olur. Hidropultdan iki dezinfektorun eyni vaxtda işləməsi zamanı istifadə etmək mümkündür.

 Avtomaks – 7 və ya 12 litrlik metal balon, hava nasosu, şlanq və püskürdücü hissədən ibarətdir. İş zamanı avtomaks dezinfektorun kürəyində gəzdirilir. Avtomaksda əl hava nasosu vasitəsilə mayeyə edilən təzyiq yaradılır və nəticədə pnevmatik təzyiq sayəsində aparatdakı maye xarijə püskürdülür. Cihaz 5 atmosfer təzyiqində işləyir, 3-5 dəqiqə ərzində 45sm2 sahəyə mayeni çiləyir.

 Aparat təzyiqi ölçmək üçün manometrlə təchiz olunmuşdur. Cihazı maye ilə doldurmaq üçün nasosu çıxarmaq lazımdır. Hava əvvəlcədən cihaza vurulur.

 Son illərdə yeni avtomakslardan istifadə edilir. Burada havanı həm əl nasosu vasitəsilə, həm də kompressorla vurmaq olar. Hidropultdan fərqli olaraq, avtomaksla böyük həcmli dezinfeksiya və dezinseksiya işləri aparılır.

 Dezinfal – prinsip etibarilə o, avtomaksdan heç nə ilə fərqlənmir. Lakin həcmi daha kiçikdir və 1-2 l mayeni çiləmək üçün nəzərdə tutulmuşdur. «Dezinfal» «Avtomaksın» kiçik modeli olub əl aparatı sayılır.

 Qeyd olunan cihazlardan başqa, maye insektisidləri və dezinfeksiyaedici maddələri püskürtmək üçün adi tozsoranlardan (RND- 1), pistolet püskürdücüdən (EVKB), MRC – 2, MRC- 2u, KDU və başqa çiləyici və püskürdücülərdən istifadə edilir.

 Toz halında olan insektisidləri püskürtmək üçün işlədilən cihazlara sadə və nisbətən mürəkkəb quruluşlu cihazlar aiddir. Sadə cihazlara porşenli püskürdücü (PR-3) və armudvari rezin balonlar aiddir. Portativ mürəkkəb cihazlara RV-1, RVD-1 tipli əllə işləyən püskürdüjülər aiddir. Onlar ağcaqanadları və gənələri məhv etmək üçün də işlədilir. Böyük sahələri dezinseksiya etmək üçün motorollerlər, avtomaşın, vertolyot və təyyarələrdə yerləşdirilmiş qurğulardan istifadə edilir.

**Ədəbiyyat:**

1. İ.Ə.Ağayev , X.N.Xələfli, F.Ş.Tağıyeva Epidemiologiya (Dərslik), 2012
2. İ.Ə.Ağayev və başq. Dezinfeksiya işi. Tibb Universiteti tələbəlri üçün dərs vəsaiti. Bakı, 2008, 208 s.
3. Белозеров Е.С., Иоанниди Е.А. Курс эпидемиологии: АПП «Джангар», 2005, 136с.
4. Зуева Л.П., Яфаев Р.Х. Эпидемиология: Санкт-Петербург, Фолиант, 2006, 716с.
5. Покровский В.И., Пак С.Г., Брико Н.И. Инфекционные болезни и эпидемиология: М., Москва, 2006, 810с.
6. Шкарин В.В., Шафеев М.Ш. Дезинфектология: Изд-во НГМА, Нижний Новгород, 2003, 358с.
7. Ющук Н.Д. Эпидемиология: М., Москва, 1998, 336с.
8. Ющук Н.Д., Мартынов Ю.В. Краткий курс эпидемиологии: М., Москва, 2005, 196с.